open-index/open-wikipedia-markdown huggingface dataset:
சீதா (மரம்)

**சீதளப்பழம் அல்லது சீதாப்பழம்** (Sugar apple,தாவர வகைப்பாடு : *Annona squamosa*), வெப்பமண்டல அமெரிக்கப் பகுதியில் முதன் முதலில் விளைந்த *[[அனோனா]]* (Annona) சாதியைச் சேர்ந்த தாவர இனமாகும். இது எட்டு மீட்டர் உயரம் வளரக்கூடிய சிறிய மரமாகும். அனோனா சாதி இனங்களில், இதுவே உலகெங்கும் அதிகம் விளைவிக்கப்படுவதாகும். பல்வேறு நாடுகளில் இம்மரம் பல்வேறு பெயர்களில் அழைக்கப்படுகிறது. எடுத்துக்காட்டுக்கு, தைவானில் இப்பழம் *புத்தர் தலை* என்றழைக்கப்படுகிறது. ஈழத் தமிழில் இப்பழத்தை அன்னமுன்னா பழம் என்றும் அழைக்கப்படுகின்றது.
## சாகுபடி
### காலநிலை
சீதா மரம் வளர உகந்த காலநிலை 25&nbsp;°C (77&nbsp;°F) முதல் 41&nbsp;°C (106&nbsp;°F) வரையாகும்.பெரும்பாலான *அனோனா* சாதி இனங்களைப் போல் சீதா மரமும் மிதவெப்பப் பகுதிகளிலேயே (subtropical) நன்றாக வளரும் என்றாலும், நன்றாகப் பாதுகாக்கப்படும் பட்சத்தில், குளிர்காலங்களில் 28 F வெப்பத்தில் கூட உயிர் வாழும். இது கடல் மட்டத்திலிருந்து 2000 மீ(6600 அடி) உயரத்தில் வளரக்கூடியது.
## பயன்கள்
சீதா மரம் நன்றாக காய்க்கக்கூடியது. இரண்டு அல்லது மூன்று ஆண்டுகளில் பத்து முதல் 20 பவுண்டு எடையளவுக்கு பழங்களை ஈனக்கூடியது. காய்கள் மரத்தில் பழுக்கா என்பதால், அவற்றை பறித்து வீட்டில் ஓய்வாக இருக்கும் போது உண்ணத்தக்கவை சீதாப் பழங்கள். பழத்தின் ஓடுகள் மெதுவாக விரிசல் விடும்போது அவற்றை பறித்து வைக்கலாம். சிறிதளவு அழுத்தம் தந்தால் பழத்தின் உருவம் சிதையும் நிலை வரும்போது, பழம் உண்ணத்தக்க சுவை நிலையை எட்டிவிட்டது என அறியலாம். சீதாப் பழங்கள் அதிக கலோரிகள் கொண்டதாகவும் இரும்புச்சத்து மிக்கதாகவும் இருக்கும். தலைப்பேன்களை ஒழிக்கும் மருத்துவ குணத்தை சீதாப்பழம் கொண்டிருப்பதால், இந்தியாவில், இப்பழம் கூந்தல் தைலம் தயாரிக்கப் பயன்படுகிறது.

## மேற்கோள்கள்

பகுப்பு:பழ மரங்கள்
பகுப்பு:தமிழ்நாட்டின் தாவரங்கள்
நந்தியாவட்டை

**நந்தியாவட்டை** அல்லது **நந்தியார்வட்டை** (*Ervatamia divaricata*, *Tabernaemontana divaricata*, *Crepe jasmine*, *East Indian Rosebay*, *Nandivrksah*) ஒரு மருத்துவ மூலிகைச் செடியாகும்.

இந்தச் செடி சுமார் 1.5 - 2.5 மீட்டர் உயரம் வளரும். பூக்கள் வெண்மை நிறத்துடன், வாசனையுடன் கூடியவை. இலையை காம்புடன் கிள்ளினால் பால் வரும். வேர், பூ, இலை மற்றும் அதிலிருந்து வடியும் பால் இவை அனைத்தும் மருத்துவ குணம் நிறைந்தவை.

பார்ப்பதற்கு அழகாக இருப்பதால் வீட்டின் முன்பகுதியில் அதன் மருத்துவ குணம் தெரியாமல் பலரும் இதை வளர்த்து வருகின்றனர்.

சங்ககால மகளிர் குவித்து விளையாடியதாகச் சொல்லப்பட்டுள்ள 99 மலர்களில் 'நந்தி' என்னும் பெயரால் நந்தியாவட்டை மலர் சுட்டப்பட்டுள்ளது.

## நந்தியாவட்டை எண்ணெய்
நந்தியாவட்டையின் இலைகளை நன்றாக அலசிச் சுத்தமாக்கி, இடித்துச் சாறு எடுத்து சம அளவு நல்லெண்ணெய் சேர்த்து காய்ச்சி வடித்து நந்தியாவட்டை எண்ணெய் தயாரிக்கப்படுகிறது. கண் எரிச்சல், கண்பார்வை மங்குதல் என்பவற்றுக்கு இது கண்ணில் ஒரு துளி (மூலிகை மருத்துவம் தெரிந்தவரின் மருத்துவ ஆலோசனை பின்பற்றப்பட வேண்டும்) விடப்படுகிறது. சரும நோய்களுக்கும் தடவலாம்.

## இவற்றையும் காண்க
* சங்ககால மலர்கள்

## அடிக்குறிப்பு

## புற இணைப்புகள்
இதன் விவரங்கள்  பிறமொழிகளில் இதன் பெயர்களையும் காணலாம்.

பகுப்பு:மூலிகைகள்
பகுப்பு:குறிஞ்சிப் பாட்டில் வரும் மலர்கள்
பகுப்பு:வீட்டுத் தாவரங்கள்
பகுப்பு:தமிழ்நாட்டின் தாவரங்கள்
நன்னாரி

**நன்னாரி** அல்லது **கிருஸ்ணவல்லி** அல்லது **நறு நெட்டி** (*Hemidesmus indicus* ஆங்கிலத்தில் பொதுப்பெயர்: *Indian Sarsaparilla*) என்பது தென்னாசியாவில் வளரும் நிலைத்திணை (தாவரம்) படரும் ஒரு கொடி இனம் ஆகும். இதன் கெட்டியான வேர் மணம் மிக்கது. இக் கொடியின் இலைகள் மாற்றிலை அமைப்பு கொண்டதாக, பச்சை நிற இலைகளில், வெண்ணிறத்தில் வரிகள் கொண்டிருக்கும். மேலும் இதன் இலைகள் நீண்டு கண் அல்லது மீன் வடிவில் இருக்கும். இக்கொடியின் தண்டு மெல்லியதாகவும், குறுக்குவெட்டு வட்டமாகவும் இருக்கும். இக்கொடியின் பூக்கள் வெளிப்புறம் பசுமையாகவும், உள்புறம் கத்தரிப்பூ நிறத்திலும்(செம்மை கலந்த ஊதா நிறம்) இருக்கும். இச்செடி ஒரு மருத்துவ மூலிகையாகும்.

நன்னாரியின் சாறில் இருந்து ஒருவகையான பருகும் நீருணவு செய்வர். *நன்னாரி சர்பத்* என்று கூறப்படும். நன்னாரி சாறு இந்திய மருத்துவத்திலும் பயன்படுகின்றது. ஆயுர்வேத மருத்துவ முறையில் இதன் பெயர் *அனந்தமூலா* (Anantmula.). நன்னாரி குடிப்பதற்கு இதமாகவும், உடல் வியர்வையைக் கூட்டுவதற்கும், சிறுநீர்
## பெயர்கள்
நன்னாறிக்கு அங்காரிமூலி, நறுநெட்டி, பாதாளமூலி, பாற்கொடி, வாசனைக் கொடி, சாரிபம், கோபாகு, சுகந்தி, கிருஷ்ணவல்லி, நீருண்டி போன்ற வேறு பெயர்கள் உண்டு. இந்தத் தாவரத்தில் பால் இருக்கும் என்பதால் ‘பாற்கொடி’ என்றும், வாசனையைக் கொடுப்பதால் ‘சுகந்தி’ என்றும் பூமிக்குள் வளரும் இதன் வேர்த்தொகுப்பால் ‘பாதாளமூலி’ என்ற பெயரும் இதற்கு அமைந்தது. இதில் நாட்டு நன்னாரி மற்றும் சீமை நன்னாரி போன்ற வகைகள் உள்ளன.

## பயன்கள்
போக்கை கூட்டுவதற்கும் குருதியை தூய்மைப்படுத்துவதற்கும் பயன்படும் ஒரு பொருளாக கருதப்படுகின்றது.
இது சிபிலிஸ் (syphilis), மூட்டுவலி, உடல் சூடு, மேல் பூச்சான தோல் நோய்களுக்கும் தீர்வாக பயன்படும் என்று கருதப்படுகின்றது.

## மேற்கோள்கள்

## வெளி இணைப்புகள்
*Botanical : தற்கால மூலிகை - நன்னாரி
*நன்னாரி - இந்திய சரசபரில்லா 
*ஹென்றியெட்டா மூலிகைகள் வலைத்தளம் Henriette's Herbal Homepage - நன்னாரி பற்றி
* RASAYANA:  Ayurvedic Herbs for Longevity and Rejuvenation by Dr H. S. Puri (2003), published by Taylor & Francis, London, pages 43–45.

பகுப்பு:மூலிகைகள்
பகுப்பு:மெய்யிருவித்திலையிகள்
நாயுருவி

**நாயுருவி** அல்லது **அபமார்க்கி** (தாவரவியல் பெயர்; அசய்ரந்தெஸ் அஸ்பெர (*Achyranthes aspera*) என்பதாகும். ஒரு மருத்துவ மூலிகைச் செடியாகும். ஏறத்தாழ ஒரு மீட்டர் உயரம் வரை நிமிர்ந்து வளரும் இச்செடி இந்தியா, இலங்கை போன்ற நாடுகளில் காணப்படுகிறது.இதன் நெற்று விலங்குகளின் மேல் ஒட்டிச் சென்று வேறு இடங்களில் பரவும்.
## பெயர்கள்
நாயுருவிக்கு அபமார்க்கி, நாய்க்குருவி, சரமஞ்சரி, சனம், சுவானம், சேகரி, மாமுனி போன்ற வேறு பெயர்கள் உள்ளன. இவற்றின் விதைகள் (அரிசி) கொண்ட சிறு நெற் கதிர் போல காணப்படுவதால் *கதிரி* என அழைக்கப்படுகிறது. நாட்டினத்தைக் குறிக்க ‘நாய்’ எனும் பெயர் பயன்படுத்தப்படுகிறது. இதன் விதைகள் தாவரத்திலிருந்து ‘உருவி’ உடலில் ஒட்டிக்கொள்வதால், ‘நாயுருவி’ என்று பெயர் ஏற்பட்டிருக்கலாம்.
மேலும் இதற்கு கஞ்சரி. சிகிசிரம், கதிரி, கரமஞ்சரி, சிறுகடலாடி, சகரிகம், கொட்டாவி, நாயரஞ்சி போன்ற வேறு பெயர்களும் உள்ளதாக கூறப்படுகிறது.
## விளக்கம்
நாயுருவியானது சிறுசெடி வகையைச் சார்ந்தது. இதன் இலைகளில் மென்மையான ரோம வளரிகளோடு, தலைகீழ் முட்டை வடிவத்தில் காணப்படும். இலைகளும் தண்டும் சிவந்து காணப்படுவது செந்நாயுருவி வகையாகும். இந்தத் தாவரமானது பீட்டா கரோடீன் (Beta-Carotene), வைட்டமின் – சி, கால்சியம் ஆகியவற்றைக் கொண்டுள்ளது.
## நாயுருவின் வேறு மொழிப்பெயர்கள்
#தெலுங்கு:உட்டாரெனி(Uttareni)
#கன்னடம்:உட்டரனீ(Uttaranee)
#மலையாளம்:கடலாட்(Kadalad)
#இந்தி:சிர்-சிர்(Chir-Chir)
#சமஸ்கிருதம்:அபமர்க(Apamarga)
#ஆங்கிலம்:ரப்சாப்(அ)ப்ரிகிலி ரப்சாப்(Rough Chaff or Prickly Chaff)
## வாழிடம்
#இது இந்தியாவில் எங்கும் வளரக்கூடிய பூண்டுச் செடி.
#இதில் செந்நாயுருவி என்றொரு வகையுள்ளது. 
### நாயுருவின் பண்புகள்
#சுவை:கைப்பு ,துவர்ப்பு ,கார்ப்பு
#தன்மை:வெப்பம்
#பிரிவு:கார்ப்பு
### குணம்
#வேரினால் அழகுண்டாகும் இலை, கீழ்வாய்க்குரிதிப்போக்கையும், கழிச்சல், ஐயநோய், வியர்வை, வெள்ளை இவைகளையும் போக்கும்.

=செந்நாயுருவி=
### செந்நாயுருவின் பயன்கள்
#இது வீக்கம்,பாண்டு,காமாலை இவை நீக்கும்.
#வேர்ப் பொடியுடன் சிறிது மிளகு பொடியும் ,தேனும் சேர்த்துக்கொடுக்க இருமல் நீங்கும்
#நாயுருவி விதையை அரிசி கழுவிய நீருடன் உட்கொண்டால் மூலம் நீங்கும்
#மூளை நோய்களை நீக்கும்.

### குறிப்பு
இவ்விரு வகைளிலும் செந்நாயுருவி சிறப்புடைது.
## மேற்கோள்கள்

பகுப்பு:மூலிகைகள்
பகுப்பு:மெய்யிருவித்திலையிகள்
பகுப்பு:தமிழ்நாட்டின் தாவரங்கள்
தவசி முருங்கை

**தவசி முருங்கை**  (தாவர வகைப்பாடு : *Justicia tranquebariensis*) மூலிகை மருத்துவத்திலும் உணவுத் தயாரிப்பிலும் பயன்படும் செடியாகும். இது சன்னியாசி முருங்கை எனவும் அழைக்கப்படுகிறது. வீடுகளில் வளர்க்கப்படும் இதன் துவர்ப்புச் சுவையுடையதான இலையே பயனுள்ளதாகும். இதன் இலை வறை செய்து உண்ணப்படுகிறது. மிகுந்த சத்துள்ள உணவாகக் கருதப்படும் இது பத்திய உணவுகளிலும் சேர்த்துக் கொள்ளப்படுகிறது.

## மருத்துவ குணங்கள்
இதன் இலைச் சாற்றை உட்கொண்டால் மூக்கில் நீர் வழிதல், உள் நாக்கு இருமல், இரைப்பு போன்றவை குணமாகும்.

## உசாத்துணை
* ''மூலிகைகள் - ஓர் அறிமுகம்" - சித்தமருத்துவ கலாநிதி சே. சிவசண்முகராஜா, 2003

பகுப்பு:தமிழ்நாட்டின் தாவரங்கள்
நீர்முள்ளி

**நீர்முள்ளி** அல்லது **நிதகம்** அல்லது **இக்குரம்** அல்லது **காகண்டம்** (*Hygrophila auriculata*,  : *Hygrophila schulli*) மருத்துவ மூலிகையாகப் பயன்படும் செடியாகும். முழுச் செடியும் மருத்துவ குணமுடையதாகும்.

## பெயர்
இத்தாவரமானது இக்குரம், காகண்டம், துரகதமூலம், பாண்டுசமனி, முண்டகம், சுவேதமூலி, நிதகம் போன்ற பல்வேறு பெயர்களைக் கொண்டது. இது நீர் ஆதாரம் உள்ள இடங்களில் வளரும் முட்செடி என்பதால் ‘நீர்முள்ளி’ என்ற பெயர் பெற்றது. மேலும் இந்தத்  தாவரத்திலிருக்கும் முட்களைக் குறிக்கும் வகையில் ‘முண்டகம்’ எனவும் அழைக்கப்படுகிறது.

## விளக்கம்
இது வயல்கள், குளம், குட்டைகளில் நிமிர்ந்து வளரக்கூடியது. இதன் இலைகள் ஈட்டி வடிவமுடையவை. இதன் கணுக்களில் நீண்ட முட்கள் காணப்படும். இதன் பூ ஊதா நிற இதழ்களைப் பிரித்தது போன்ற வடிவமுடையது. இதன் விதைகள் பழுப்பு நிறத்தவை.

## மருத்துவ குணங்கள்
நீர்முள்ளிக் குடிநீர் உட்கொள்ள சிறுநீர் எரிவு, சிறுநீர்க் கட்டு, கால் வீக்கம் போன்ற நோய்கள் குணமாகும்.

## மேற்கோள்கள்

## உசாத்துணை
* *மூலிகைகள் - ஓர் அறிமுகம்* - சித்தமருத்துவ கலாநிதி சே. சிவசண்முகராஜா, 2003

பகுப்பு:மூலிகைகள்
பகுப்பு:தகவற்பெட்டி துப்புரவு தேவைப்படும் தாவரவியல் கட்டுரைகள்
பகுப்பு:தமிழ்நாட்டின் தாவரங்கள்
நெருஞ்சி

**நெருஞ்சி** அல்லது **செப்புநெருஞ்சில்** (*Tribulus terrestris*;  *Caltrop*) ஒரு மருத்துவ மூலிகைக் கொடியாகும். நிலத்தில் படர்ந்து வளரும் இதன் வேர் நன்கு பரந்து ஆழமாகச் சென்றிருக்கும். இது இந்தியா, இலங்கை போன்ற நாடுகளில் காணப்படுகிறது. நெருஞ்சியின் இலை, பூ, காய், வேர் ஆகிய அனைத்துமே மருத்துவப் பயன்பாடு உடையன.
thumb|left|200px|நெருஞ்சிமுள் செடியில் இருக்கும் காட்சி

## பெயர்கள்
இதற்கு **நெருஞ்சில்**, **திரிகண்டம்**, **நெருஞ்சிப்புதும்**, **சுவதட்டம்**, **கோகண்டம்**, **காமரசி**, **கிட்டிரம்**, **சுதம்** போன்ற வேறு பெயர்களும் உண்டு. யானையின் பாதங்களைத் துளைத்து, அதைத் தலை வணங்கச் செய்வதால் ‘யானை வணங்கி’ என்ற பெயரும், காமத்தைப் பெருக்கும் தன்மை இருப்பதால், ‘காமரசி’ எனும் பெயரும் இதற்கு உள்ளன.
## விளக்கம்
நெருஞ்சிலானது மண் தரையில் பசுமையாகப் படரும் முட்கள் கொண்ட தரைபடர் செடியாகும். இந்தத் தாவரம் முழுவதிலும் வெண்ணிற ரோம வளரிகள் காணப்படும். மலர்கள் மஞ்சள் நிறத்தில் தோற்றமளிக்கும். 
## மேற்கோள்

பகுப்பு:மூலிகைகள்
பகுப்பு:மூவடுக்கிதழிகள்
பகுப்பு:அவுத்திரேலியத் தாவரங்கள்
பகுப்பு:தமிழ்நாட்டின் தாவரங்கள்
தூதுவளை

thumbnail|தூதுவளை பூ
**தூதுவளை** (*Solanum trilobatum*) என்பது மூலிகையாகப் பயன்படும் கொடியாகும். இது இந்தியாவிலும் சில வெப்பமண்டல நாடுகளிலும் காணப்படுகிறது.
## விளக்கம்
இந்தக் கொடி மற்றும் இலை போன்ற அனைத்து பகுதிகளிலும் சிறுசிறு வளைந்த முட்களைக் கொண்டிருக்கும். வேலிகள் அல்லது மற்ற செடியினங்களைப் பற்றிக்கொண்டு படர்ந்து ஏறும் தன்மை கொண்டது.  இது ஈரமான இடங்களில் செழித்துப் புதர் போல வளரும். இதன் இலை கரும்பச்சை நிறமானது. உருண்டை வடிவில் சிவந்த நிறப் பழங்களைக் கொண்டிருக்கும். இதன் பூக்கள் ஊதா நிறத்தில் பூக்கும். வெள்ளை நிறத்தில் பூக்கும் அரிதான தூதுவளை வகையும் உண்டு.

தூதுவளை இந்தியாவில் அனைத்து இடங்களிலும் பயிராகும் கற்ப மூலிகைகளில் ஒன்றாகும். இதற்கு தூதுவளை,  தூதுளம், தூதுளை, சிங்கவல்லி, அளர்க்கம் என்று பல பெயர்கள் உண்டு. இதில் சிறு முட்கள் நிறைந்து காணப்படும். இதன் இலை, பூ, காய், வேர் அனைத்தும் மருத்துவப் பயன் கொண்டது. இதனை அரைத்துப் பச்சடியாக உணவில் சேர்க்கும் வழக்கம் பரவலாக இருக்கிறது.

## மூலிகை தயார் செய்யும் முறை
தூதுவளை பறித்து நிழலின் கீழ் இலைகளை உலர்த்தி பின்னர் முள்களை நீக்க வேண்டும். ஏனெனில் முள் உள்ள செடிகளில்  சற்று நச்சுத்தன்மையுள்ளதாக கருதப்படுவதால் சமையல் செய்வதற்கு முன்பே இந்த முள்ளை நீக்க வேண்டியது அவசியம். பின்னர் எண்ணெய் அல்லது நெயில் சிறிது வறுக்கவும், பின்னர் அதை அரைத்து சாப்பிடுவதால் சளி, ஆஸ்துமா, நாள்பட்ட சளி, காய்ச்சல் மற்றும் பொதுவான குளிர் சிகிச்சை செய்வதற்குப் பயன்படுகிறது.

## சேமித்து வைக்கும் முறை
இந்த மூலிகை நிழலின் கீழ் இலைகளை உலர்த்தியதன் மூலம் தூள் வடிவத்தில் சேமிக்கப்படலாம்.

## மேற்கோள்


பகுப்பு:மூலிகைகள்
பகுப்பு:தமிழ்நாட்டின் தாவரங்கள்
நொச்சி

* வெண்ணொச்சி.
* கருநொச்சி.
* நொச்சித்திணை.
* நொச்சிமாலை (பாட்டியல்).
* நொச்சிப்பூ மாலை.
புதினா

**புதினா** (*Mentha spicata*) ஒரு மருத்துவ மூலிகையாகும். இது வயிற்றுவலி, வயிற்றுப் பொருமல், செரியாமை முதலிய கறிவேப்பிலை மற்றும் கொத்துமல்லியைப் போலவே புதினாவும் உணவுக்கு மணமூட்டுவதற்காகப் பயன்படுத்தப்படுகிறது.

## மேற்கோள்கள்

பகுப்பு:மூலிகைகள்
பப்பாளி

200px|thumb|பப்பாளியின் குருத்துகள்
**பப்பாளி** அல்லது **பப்பாசி** (*Carica papaya*) ஒரு பழந் தரும் மரமாகும். இதன் பூர்வீகம் மெக்சிக்கோ. தற்போது மேற்கிந்தியத் தீவுகள், ஆப்பிரிக்கா, ஆஸ்திரேலியா, தென் அமெரிக்கா முதலான நாடுகளிலும் பப்பாளி விளைகிறது. இதன் விளைச்சல் காலம் பெப்ரவரி, மார்ச் மாதங்களும், மே முதல் அக்டோபர் வரையான மாதங்களும் எனக் கணிக்கப் பட்டுள்ளது. எளிதில் கிடைப்பது விலை மலிவானது எல்லாக் காலங்களிலும் விளைவது போன்ற சிறப்புத்தன்மை பெற்றுள்ளதால் ஏழைகளின் கனி என்று அழைக்கப்படுகிறது. பப்பாளி காயாக இருக்கும் போது பச்சையாகவும், நன்கு கனிந்ததும் மஞ்சளாகவும் தோற்றமளிக்கும். கனிந்த பப்பாளி மிகவும் இனிமையாக இருக்கும். விதைகள் கசப்பாக இருக்கும். பார்ப்பதற்கு கரு மிளகு போன்றிருக்கும்.

## பப்பாளி மரத்தின் தோற்றம்
பப்பாளி மரத்தின் இலைகள் ஆமணக்கு செடியின் இலைகளின் வடிவத்தை ஒத்திருக்கும். நெடு நெடு என்று விரைவாக வளரக் கூடிய மரமாகும். பப்பாளி மரம் இலைகளை உதிா்த்து தழும்புகளை உண்டாக்கி விடுவதால் அடி முதல் நுனி வரை சொரசொரப்பான மேடு பள்ளங்களை கொண்டிருக்கும். இது சுமாா் பத்து மீட்டா் வரை வளரும்.பப்பாளி மரம் இருபது ஆண்டுகள் வரை உயிா் வாழும்.

## பப்பாளி பழத்தில் உள்ள சத்துக்கள்
பப்பாளி பழத்தில் கரோட்டின் சத்து அதிகமாக உள்ளது. இது மஞ்சள் நிறமான பழங்களில் அதிக அளவு காணப்படுகிறது. இந்த கரோட்டின் என்னும் நிறமச்சத்து நம் உடலில் விட்டமின் ஏவாக மாற்றப்படுகிறது. விட்டமின் ஏ அதிகமாக உள்ளது.இது 1094 IU கொண்டிருக்கிறது .இது மட்டுமல்லாது உடல் நலத்துக்கு முக்கியமான விட்டமின் சி யும் இதில் உள்ளது. மேலும் பதினெட்டு வகையான சத்துக்கள் உள்ள ஒரே பழம் இதுவாகும்.

## பப்பாளியின் வகைகள்
* வாஷிங்டன் பப்பாளி
* கனி டியு
* சோலா சன்ரைஸ்
* சோலா வைமினாலோ
* கோவை பப்பாளி
* கூா்க் பப்பாளி
* பாங்காக் பப்பாளி
* சிலோன் பப்பாளி
* பிலிப்பைன்ஸ் பப்பாளி
கனி டியு பப்பாளி வகையானது விதைகளற்றதால் மக்களால் மிகவும் விரும்பப்படுகிறது.

## உசாத்துணை

## வெளி இணைப்புகள்

பகுப்பு:பழ மரங்கள்
பகுப்பு:அமெரிக்காக்களில் தோன்றிய பயிர்கள்
பிரண்டை

[thumb|[சோழவந்தான் அருகே முள்வேலியில்]]
**பிரண்டை** அல்லது **வச்சிரவல்லி** (*Cissus quadrangularis*) மருத்துவப் பயன்பாடுடைய தாவரமாகும். இக் கொடித் தாவரம் பற்றைக் காடுகள், வேலிகளில் வளர்கிறது. முழுக்கொடியும் மருத்துவப் பயன்பாடுடையதாகும். பிரண்டையில் ஓலைப் பிரண்டை, உருட் பிரண்டை, இனிப்புப் பிரண்டை, புளிப்புப் பிரண்டை, முப்பிரண்டை எனப் பல வகைகள் உண்டு. பிரண்டையானது எலும்புகளை பலப்படுத்தும் மருந்தாகவும், ரத்த மூலத்துக்கான மருந்தாகவும், வாயு பிடிப்பு, கைகால் குடைச்சலுக்கான மருந்தாகவும் பயன்படுகிறது.

## பிரண்டைச் செடி
நீர்ப்பற்றான இதன் தண்டு (கொடி) நான்கு பக்க விளிம்பு கொண்டது. பூக்கள் வெள்ளை நிறமானவை; பழம் கறுப்பு நிறமானதாகும்.

## வளரும் தன்மை
பொதுவாக இது வெப்பமான இடங்களில் வளர்கிறது. கொடிவகையைச் சார்ந்தது. இந்தியாவிலும், இலங்கையிலும் அதிகமாகக் காணப்படுகிறது. சதைப்பற்றான நாற்கோண வடிவத்தண்டுகளையுடைய ஏறு கொடி, பற்றுக்கம்பிகளும் மடலான இலைகளும் கொண்டிருக்கும் சாறு உடலில் பட்டால் நமச்சல் ஏற்படும் சிவப்பு நிற உருண்டையான சிறியசதைக் கனியுடையது விதை. கொடி மூலம் இனப்பெருக்கம் செய்யப்படுகிறது, இதில் ஆண் பிரண்டை, பெண் பிரண்டை எனஇரு வகைப்படும். பெண் பிரண்டையின்கணு 1 முதல் 1 1\2 அங்குலமும் ஆண்பிரண்டையின் கணுவு 2 முதல் 3 அங்குலமும் இருக்கும். இலைகள் முக்கோண வடிவில் முள் இல்லாமல் பெரிதாக இருக்கும், காரத்தன்மையும். எரிப்புக் குணமும், மைக்ககும் இயல்பும்உடையது.

## பிரண்டையின் பயன்பாடு
* பிரண்டையைக் கொண்டு சட்டினி மற்றும் வடகம் செய்யலாம்.
* இந்துக்களின் மரண நல்லடக்கங்களில் புதைக்குழியின் மேல்,
" கண்ணிப்பிள்ளைச்செடிகள் சிலவற்றோடு பிரண்டைக்கொடியின் சில துண்டுகளும் " நட்டு வைப்பது மரபாகத் தொடர்ந்து வருகிறது.

## உசாத்துணை

* *மூலிகைகள் - ஓர் அறிமுகம்* - சித்தமருத்துவ கலாநிதி சே. சிவசண்முகராஜா

பகுப்பு:கொடிகள்
பகுப்பு:மூலிகைகள்
பகுப்பு:கீரைகள்
பகுப்பு:மெய்யிருவித்திலையிகள்
பகுப்பு:இந்தியத் தாவரங்கள்
பகுப்பு:தமிழ்நாட்டின் தாவரங்கள்
பேரரத்தை

**பேரரத்தை** (*Alpinia galanga*) மருத்துவ மூலிகைப் பயன்பாடுடைய ஒரு தாவரமாகும். தென்னாசியா, இந்தோனேசியாவைச் சேர்ந்த செடி. மலேசியா, லாவோஸ், தாய்லாந்து ஆகிய நாடுகளில் பயிரிடப்படுகிறது. தாய்லாந்து சமையலில் பயன்படுகிறது.

## மருத்துவ குணங்கள்
சளி, இருமல், தொண்டைக்கட்டு, தசைவலி, மூட்டுவலி.

## மேற்கோள்கள்

பகுப்பு:இஞ்சிக் குடும்பம்
பகுப்பு:மூலிகைகள்
பகுப்பு:மசாலாப் பொருட்கள்
பகுப்பு:தமிழ்நாட்டின் தாவரங்கள்
பொடுதலை

**பொடுதலை**, **பொடுதினை** **பூஞ்சாதம்**, **பூற்சாதம்** (*Phyla nodiflora*) என்பது ஒரு மூலிகைச் செடியாகும். இது ஈரப்பாங்கான தரையுடன் ஒட்டிப் படர்ந்து வளர்கிறது. இது மருத்துவக் குணங்களுடைய ஒரு மூலிகைச் செடியாகும்.

## பெயர்க் காரணம்
இதிலிருந்து தயாரிக்கப்படும் எண்ணையானது பொடுகுத் தொந்தரவைத் தீர்க்கப் பயன்படுவதால் பொடுதலை எனும்  பெயரால் அழைக்கப்படுகிறது.

## விளக்கம்
பொடுதலையின் தண்டானது சிறிய ரோம வளரிகள் கொண்டதாக இருக்கும். இது சிறிய இலைகளைக் கொண்டது. இலைகளின் விளிம்புகளில் வெட்டுகள் கொண்டதுபோன்ற தோற்றம் கொண்டது. பொடுதலையின் காயானது சிறியதாகவும் திப்பிலிபோன்றும் இருக்கும். தண்டில் உள்ள கணுப்பகுதிகளில்யில் வேர்கள் உருவாகி தரையைப் பற்றிக்கொள்ளும். இதன் மலர்கள் அழகியதாகவும் கருஞ்சிவப்புடன் வெண்ணிறம் கலந்த நிறத்தோடு இருக்கும். இது பலவகையில் சித்த மருத்துவத்திலும், வீட்டுவைத்தியத்திலும் பயன்படுகிறது.
 
"பொடுதலை என்ற பேருரைக்கில் விடுதலையாகும் பேதி" என்பது பழமொழி.

## குறிப்புகள்

## உசாத்துணை
* 

## வெளி இணைப்புகள்
*
*Jepson Manual Treatment
*USDA Plants Profile: ''Phyla nodiflora'' photos
* Flora Brasiliensis: ''Lippia reptans''

பகுப்பு:மூலிகைகள்
பகுப்பு:மெய்யிருவித்திலையிகள்
பகுப்பு:தமிழ்நாட்டின் தாவரங்கள்
மஞ்சள்

**மஞ்சள்** என்ற தலைப்பில் பின்வரும் கட்டுரைகள் உள்ளன:

* மஞ்சள் (நிறம்).
* மஞ்சள் (மூலிகை).

----
மருதோன்றி

thumb|மருதோன்றிப் பொடி
[thumb|[சூடான்|சூடானியப் பெண் ஒருவரின் கையில் மருதோன்றி]]
**மருதோன்றி** (மருதாணி, *Lawsonia inermis*) ஒரு மருத்துவ மூலிகைப் பயன்பாடுடைய சிறு மரம் அல்லது புதர் ஆகும்.
## பெயர்கள்
இதற்கு அழவணம், மருதாணி, மருதோன்றி ஆகிய பெயர்கள் உண்டு. அழகை வழங்குவதால், ‘ஐ’வணம் (ஐ-அழகு) என்ற பெயரும் இதற்கு உண்டு. குளிர்ச்சியைக் கொடுப்பதாலும் இது, ஐவணம் (ஐ-கபம்) என்று அழைக்கப்பட்டிருக்கலாம். பாதங்களுக்குப் பயன்படுவதால், சரணம் (சரணம்-பாதம்) என்ற பெயரும் உள்ளது.
## விளக்கம்
இத்தாவரம் ஒரு சிறு மர வகையினைச் சார்ந்தது. இருப்பினும், 5,6 அடி உயரம் வரை வளரும் இயல்புடையது. இச்செடியின் இலைகள் புதர்போல அடர்ந்து காணப்படும்.

இதன் இலைகள், நீளத்தில் ஏறத்தாழ ஒரு அங்குல அளவுக்குள் இருக்கும். அகலத்தில் அரை அங்குல அளவு இருக்கும். இலை அம்பு வடிவமானது. எனவே, இலை நுனிகூராக இருக்கும். இளஇலையின் நிறம், வெளிர்பச்சையாகவும், முதிர் இலை சற்று அடர்பச்சையாகவும் இருக்கும். இதன்  மணமுடைய மலர்கள், வெள்ளை நிறத்தில் காட்சியளிக்கும்.

## பயன்கள்
*இதன் இலைக் கூழ்மம் கடைகளில் கிடைக்கிறது. அதன் மூலம் வேண்டியவாறு வண்ணமிடலாம். பாரம்பரிய முறையில் இதன் இலைகளைக் கெட்டியாக அரைத்து, கைகளில் இடுவர்.
*சித்தமருத்துவப்படி, பித்த உடம்பாக இருப்பவருக்கு கருஞ்சிவப்பு தோன்றும். மற்றவருக்கு செஞ்சிவப்பாகத் தோன்றும். சிவப்பு நிறம் தோன்ற காரணமான வேதிய நிறமிக்கு ஆன்தோசயானின் (Anthocyanin) என்று பெயர்.
**நகசுத்தி* எனப்படும் நோய், விரல்களில் வராது தடுக்கும் தன்மையுடையது.
*இளநரை மாற, கண்கள் குளிர்ச்சி பெற, நல்ல தூக்கம் வர இவ்விலைகளை அரைத்து தலையில் தேய்ப்பர். தவிர பொதுவாகப் பெண்கள் தங்கள் கைகளில் கால்களிலும் மருதோன்றிக் கூழ்மத்தைக் கொண்டு அழகு செய்கின்றனர்.

## காட்சியகம்

படிமம்:HennaDecoration.JPG|இந்தியப் பெண்
படிமம்:Hand,male-maruthani-TamilNadu205.jpg|தமிழக ஆணின் கை
படிமம்:Hand palm,female, maruthani-TamilNadu206.jpg|தமிழகப் பெண்ணின் கை
படிமம்:Hand-foot,female-maruthani-TamilNadu207.jpg|தமிழகப் பெண்ணின் கைகால் விரல்கள்
படிமம்:Megandi application (மறுதோன்றி இடல்).jpg|மறுதோன்றி இடல்

## மேற்கோள்கள்

## புற இணைப்புகள்
*Rajasthani mehandi(மருதாணிக்குரிய மாதிரிப்படங்கள்) மின்னூல்
*மருதாணி டிசைன்ஸ்

பகுப்பு:மூலிகைகள்
பகுப்பு:அழகுப் பொருட்கள்
பகுப்பு:மூவடுக்கிதழிகள்
பகுப்பு:தமிழ்நாட்டின் தாவரங்கள்
முடக்கொத்தான்

**முடக்கொத்தான்** அல்லது **கொற்றான்**, **முடர்குற்றான்**, **முடக்கற்றான்**, **முடக்கொற்றான்**, **முடக்குத் தீர்த்தான்**, **உழிஞை**, **முடக்கறுத்தான்** (*Cardiospermum halicacabum*) என்பது ஒரு மருத்துவ மூலிகைக் கொடியாகும். உடலில் ஏற்படும் முடக்குகளை வேரறுக்கும் தன்மை இருப்பதால், முடக்கறுத்தான் (முடக்கு+அறுத்தான்) எனப் பெயர் பெற்றது.  இது வெப்பமண்டல மற்றும் துணை வெப்பமண்டல ஆபிரிக்கா மற்றும் ஆசியாவில்  ஏராளமாக காணப்படும்  உயரப் படரும் ஏறுகொடி ஆகும். இதன் பிளவுபட்ட இலைகள் மாற்றடுக்கில் அமைந்திருக்கும். மலர்கள் சிறிய வெள்ளை நிற இதழ்கள் கொண்டவை. இதன் காய்கள் பலூன் போன்ற அமைப்பை உடையவை, அவற்றை கைகளுக்கு இடையில் வைத்துத் தட்டும்போது பட்டாசு வெடிப்பதைப் போன்ற ஒலி உண்டாக்கும். இதன் காரணமாக சிறுவர்கள் இதன் காய்களை, ‘பட்டாசுக் காய்’ என்றும் ‘டப்பாசுக் காய்’ என்றும் அழைப்பதுண்டு. இக்கொடியின் வேர், இலை, விதை ஆகியன மருத்துவப் பயன்பாடுடையவை. இவை  பெரும்பாலும் சாலையோரங்களிலும், ஆற்றோரங்களிலும் பரவலாக களைபோல வளர்ந்து இருப்பதைக் காணலாம்.  அது ஆன்டிடிராரிஹோலை  மற்றும் ஹோமியோபதி மருத்துவம் ஆகியவற்றில் ஆய்வு செய்கின்றனர். தமிழ்நாட்டில் இதன் இலைகளை அரைத்து தோசை மாவுடன் கலந்து முடக்கத்தான் தோசை என்ற பெயரில் செய்வார்கள்.

பழங்காலத் தமிழகத்தில் போரின்போது அரண்களை முற்றுகையிடும்போது, அதன் அறிகுறியாக இதன் மலர்களை  வீரர்கள் சூடிக்கொள்வார்களாம். உழிஞையின் பெயரில் உழிஞைத் திணை என்ற திணை அமைந்துள்ளது.

## படங்கள்

படிமம்:Cardiospermum halicacabum 01.jpg|பூக்கள்
படிமம்:Cardiospermum halicacabum 04.jpg|காய்கள்
படிமம்:Cardiospermum halicacabum 08.jpg|வித்துக்கள் வெளித் தெரியும் திறந்த பழம்
படிமம்:Cardiospermum halicacabum 09.jpg|விதைகள்


## மேற்கோள்கள்

பகுப்பு:மூலிகைகள்
பகுப்பு:மெய்யிருவித்திலையிகள்
பகுப்பு:கொடிகள்
பகுப்பு:தமிழ்நாட்டின் தாவரங்கள்
மூக்கிரட்டை

**மூக்கிரட்டை** (*Boerhavia diffusa*) ஒரு மருத்துவ மூலிகையாகும். 

## மருத்துவ குணங்கள்.
## மூக்கிரட்டை இது ஒரு படர் செடியாகும்.இதன்வேரை நன்றாக சுத்தம் செய்து அம்மியில் வைத்து நசுக்கி எடுத்து இத்துடன் அரை டீஸ்பூன் கருஞ்சீரகம் சேர்த்து ஒரு லிட்டர் தண்ணீர் சேர்த்து நன்றாக கொதிக்க வைத்து ஆறிய பிறகு குடித்துவர பழுதான சிறுநீரகம் நன்றாக வேலை செய்யும்.
## [[ஆஸ்துமா]] குணமாக, [[சிறுநீர்]] நன்கு பிரிய உதவுகிறது. கீரை உடல் தேற்றியாகும், தங்கச்சத்து நிறைந்தது, கணையச் சுரப்பி செயலாற்றி
## மூல நோய் குணமாக
முக்கிரட்டைக் கீரையை சுத்தமாகக் கழுவி எடுத்து மை போல அரைத்து, பெரிய நெல்லிக்காயளவு எடுத்து, கால் ஆழாக்கு கருங்குறுவை அரிசியுடன் சேர்த்து அரைத்து அந்த மாவை ஒரு அடையாகத் தடி வாணலியில் தாராளமாக நெய்விட்டு அதி அடையை வேக வைத்து வேளைக்கு ஒரு அடைவீதம் காலையும் மாலையும் ஏழு நாட்களுக்குச் சாப்பிட்டு வந்தால் மூல நோய் குணமாகும் எனப்படுகிறது. இம்மருந்து சாப்பிடும்போது காரம், மீன், கருவாடு ஆகியவற்றைத் தவிர்க்க வேண்டும்.

பகுப்பு:ஒன்றிணைக்க வேண்டிய தாவரவியல் கட்டுரைகள்
வெற்றிலை

**வெற்றிலை** ஒரு மருத்துவ மூலிகையாகும். இது மலேசியாவில் தோன்றியதாகும். இச்செடி இந்தியா, இந்தோனேசியா ஆகிய பகுதிகளில் வளர்க்கப்படுகிறது. வயிற்றுக் கோளாறு நீக்க, கோழை இளக, ஜீரண சக்தி அதிகரிக்க வெற்றிலை பயன்படுகிறது. தமிழகத்தின் தஞ்சாவூர் மாவட்டம் கும்பகோணத்தில், தேனி மாவட்டத்தில் சின்னமனூர்,கூடலூர்  காவேரிக்கரையில் நாமக்கல்  மாவட்டத்தில் பாண்டமங்கலம் வேலுர் மற்றும் பொத்தனுர் பகுதியிலும், கருர் மாவட்டம் புகழுர் பகுதியிலும், திருச்சி  மாவட்டத்தில் தொட்டியம் பகுதியிலும் பணப்பயிராகப் பயிரிடப்படுகிறது. மதுரை அருகே சோழவந்தானில் பயிரிடப்படும் கடலூர் மாவட்டம் மானியம் ஆடூரில் பகுதியில் வெற்றிலை சாகுபடி செய்யப்படுகிறது.வெற்றிலைகளுக்கு நல்ல வரவேற்பு உண்டு. இப்பகுதிகளிலிருந்து வடமாநிலங்களுக்கு வியாபாரத்திற்காக பொதி ஊர்திகளிலும், தொடர் வண்டிகளிலும் அனுப்பி வைக்கப்படுகிறது.

பொதுவாக வெற்றிலையுடன் பாக்கு சேர்த்து மெல்வது ஒரு வழக்கம்.

## கும்பகோணம் வெற்றிலை
* தமிழ்நாட்டில் தஞ்சாவூர் மாவட்டம் கும்கோணத்திலும் அதன் சுற்று வட்டாரத்திலுள்ள அய்யம்பேட்டை, ராஜகிரி, பண்டாரவாடை, சுவாமிமலை, ஆவூர், திருவையாறு ஆகிய ஊர்களிலும் அதிகமாக பயிராகிறது.
* வெற்றிலைப் பயிருக்கு விதை என்று எதுவும் இல்லை. காம்புகளை வெட்டி பதியன் போட்டுத்தான் பயிர் செய்கிறார்கள்
* வெற்றிலை பயிராகும் நிலப்பகுதிக்கு வெற்றிலை கொடிக்கால் என்கிறார்கள். மிதமான தட்பவெப்பம், மண்வளம், தண்ணீர்வசதி உள்ள பகுதிகளில் வெற்றிலை பயிராகும்
* கருகருவென கரும்பச்சை நிறத்தில் இருக்கும் வெற்றிலைகள் ஆண்வெற்றிலைகள் என்றும், இளம்பச்சை வெற்றிலைகள் பெண்வெற்றிலைகள் என்றும் வகைப்படுத்தப்படுகின்றன. வெற்றிலையில் பச்சை வெற்றிலை, வெள்ளை வெற்றிலை, கற்பூரவள்ளி என சில வகைகளை நாமக்கல் மாவட்டம், பரமத்தி வேலூர், பொத்தனூர், பாண்டமங்கலம் பகுதிகளில் பயிரிடப்படுகின்றன. இவற்றுள் கற்பூர வள்ளி வெற்றிலை வடமாநிலங்களுக்கு அதிகளவில் ஏற்பமதியாகின்றன என்பது குறிப்பிடத் தக்கது.
* மருத்துவ குணங்கள் வெற்றிலைக்கு நிறைய உண்டு. உணவு செரிக்க, ரணங்கள் தீர பயன்படுத்துகின்றனர்
* தமிழர்கள் வெற்றிலையை எல்லா மங்கள காரியங்களுக்கும் பயன்படுத்துகின்றனர்

### பயிரிடலில் அகத்தி தொடர்பு
நெல் அறுவடை முடிந்த வயலைப் பக்குவப்படுத்தி, புரட்டாசி மாதத்தில் பட்டம் தயாரித்து அகத்தி விதைகளைப் பயிரிடுவர். கார்த்திகை மாதத்தில் அகத்தி செடிகள் சுமார் இரண்டு அல்லது மூன்று அடிகள் உயரத்தில் வளர்ந்திருக்கும் நிலையில் கொடிகளை நடுவர். சுமார் மூன்று கணுக்கள் உள்ள கொடிகளாக வெற்றிலைக் கொடிகளை வெட்டி வைத்துக்கொண்டு ஒரு கணு மண்ணில் புதையும் வகையில் நடுவர். 40 நாள்களுக்குப் பின்னர் வெற்றிலைக்கொடியை அருகிலுள்ள அகத்திச்செடியுடன் கோரையால் பிணைத்துக் கட்டுவர். வெற்றிலைக்கொடிக்கு அதிக வெயில் கூடாது. நிழல் பாங்கான பகுதி தான் அவசியம். மேலும் இலையுதிர் காலத்திலும் இலை உதிராதது அகத்தி. அதனால்தான் வெற்றிலை சாகுபடிக்கு நம் முன்னோர்கள் அகத்தியைத் தேர்வு செய்திருக்கின்றார்கள்.

## மேலும் காண்க
* மைசூர் வெற்றிலை

## படத்தொகுப்பு

படிமம்:P1030170.JPG|சந்தையில் வெற்றிலை, பாக்கு விற்கும் இடம்
படிமம்:Piper betle plant.jpg|வெற்றிலைச்செடி
படிமம்:Betel Plant.JPG|வெற்றிலை தோட்டம்


## மேற்கோள்கள்

பகுப்பு:கொடிகள்
பகுப்பு:இந்தியத் தாவரங்கள்
பகுப்பு:தமிழ்நாட்டின் தாவரங்கள்
வேம்பு

thumb|வேம்பின் காய்கள்
thumb|240x240px|வேப்ப மரம்
**வேம்பு** அல்லது **வேப்பை** (*Azadirachta indica*, *Neem*) இந்தியா, இலங்கை, பர்மா போன்ற நாடுகளில் வளரும் மிகவும் பயனுள்ள ஒரு மரம். இதன் மருத்துவ பண்புகள் கருதி, ஒரு மூலிகை என்றும் வகைப்படுத்தலாம். வேப்ப மரம் நன்றாக வளர்ந்து நிழல் தர வல்லது. அதன் இலைகள் கிருமிகளை அழிக்கும் அல்லது அணுகவிடா தன்மை கொண்டவை என்று கருதப்படுகின்றது. வேப்பம் பூவில் இருந்து வேப்பம் பூ வடகம், பச்சடி, ரசம் என்பவை செய்யலாம். வேப்ப எண்ணெய் மருத்துவ ரீதியாக பாவிக்கப்படுகின்றது.

## காப்புரிமை
1995ல் யுரோப்பிய காப்புரிமைக் கழகம் வேம்பு தொடர்பான காப்புரிமையை அமெரிக்க ஐக்கிய நாடுகள் விவசாயத்துறைக்கு வழங்கியது. பிறகு இந்திய அரசாங்கம் காப்புரிமை வழங்கப்பட்ட இச்செயற்பாடு 2000 ஆண்டுகளாக இந்தியாவில் நடைமுறையில் இருப்பதாக கூறி இதை எதிர்த்தது. கிபி 2000 ல் இந்தியாவிற்கு சாதகமாக யுரோப்பிய காப்புரிமைக் கழகம் தீர்ப்பளித்தது.

## வேப்பம் மலர்
* வேம்பு, வேப்பம் பூவைக் குறிக்கும். பாண்டிய வேந்தரின் குடிப்பூ வேப்பம் பூ மாலை. பாண்டியனுக்குரிய அடையாளப் பூவான வேப்பம் பூவைப் புகழ்வது வேம்பு என்னும் துறை.

## உசாத்துணை

## வெளி இணைப்புகள்

* பயிர் பாதுகாப்பில் வேம்பும் மறுதாவரச் சேர்வைகளும் 
* வேப்பிலை
* அறுசுவை.காம்
* Invasiveness information from Pacific Island Ecosystems at Risk (PIER)
* Neem information from the Hawaiian Ecosystems at Risk project (HEAR)
* Contains a detailed monograph on *Azadirachta indica* (Neem; Nimba) as well as a discussion of health benefits and usage in clinical practice.

பகுப்பு:மரங்கள்
பகுப்பு:மூலிகைகள்
பகுப்பு:மூவடுக்கிதழிகள்
பகுப்பு:இந்து சமயத்தில் தாவரங்கள்
பகுப்பு:தமிழ்நாட்டின் தாவரங்கள்
வல்லாரை

**வல்லாரை** (*Centella asiatica*) (*Asiatic pennywort*, *Indian pennywort*) ஒரு மருத்துவ மூலிகைப் பயன்பாடுடைய கீரை வகைத்தாவரமாகும். ஆசியா, ஆஸ்திரேலியா போன்ற பகுதிகளுக்கு உரியதாகும். இது நீர் நிறைந்த பகுதிகளில் தானாக வளரும் தாவரம். இதன் இலைப்பகுதிகள் உணவாகப் பயன்படுவதால் இத்தாவரம், கீரையினங்களுள் அடங்கும்.

இது பல மருத்துவ குணங்களைக் கொண்டதாக கருதப்படுகிறது. வல்லாரையை அடிப்படையாகக் கொண்டு சந்தையில் வல்லாரை கரைசல், களிம்பு, மாத்திரை, சோப்பு, இலைத்தூள், எண்ணை, அழகுசாதனப் பொருட்கள் போன்றவை கிடைக்கின்றன. ஆனால் இவற்றை தயாரிக்கும் அளவுக்கு வணிக ரீதியாக வல்லாரை பயிரிடப்படுவதில்லை. வல்லாரை வனம், இன வாழிடத்தில் மட்டும் சேகரிக்கப்படுவது   என்கிறார். எஸ். செல்வராஜ். மேலும் வல்லாரைக்கு சம்பந்தமில்லாத தாவரங்களான எலிக்காதிலை கொடி, மலை வல்லாரை போன்றவற்றை வல்லாரை என்ற பெயரில் சந்தையில் விற்கும் போக்கு உள்ளது. என ஆய்வாளர்களான சுபரமணியன் மற்றும் சுப்பிரமணியன் ஆகியோர் கூறுகின்றனர்.  
## மேற்கோள்கள்

பகுப்பு:மூலிகைகள்
பகுப்பு:கீரைகள்
பகுப்பு:அவுத்திரேலியத் தாவரங்கள்
பகுப்பு:மலேசியத் தாவரங்கள்
பகுப்பு:தமிழ்நாட்டின் தாவரங்கள்
வாதநாராயணி

**வாதநாராயணி** (*Delonix elata*) மூலிகை மருத்துவத்தில் பயன்படும் ஒரு மரமாகும். இது இரண்டரை முதல் 15 மீற்றர் உயரம் வளர்கிறது.

## வளரியல்பு

பொதுவாக இது எல்லா இடங்களிலும் வளரும். இது பெரும்பாலும் வறண்ட நிலப்பகுதிகளில் நிறைய காணப்படும். செம்மண் நிலத்தில் இதனை நிறையக் காணலாம். 20 முதல் 30 அடி வரை வளரும். இது பூவரசு, தேக்கு போல வலிமையான மரம் இல்லை. முருங்கைமரம் போல வலிமை இல்லாத மரம். இது விதை மூலமும், கிளை மூலமும் இனப்பெருக்கம் செய்யப்படுகிறது.  இதன் கிளைகளை வெட்டி நட்டாலே வளரக்கூடியது. தண்ணீர் அதிகம் தேவை இல்லை. அதிக நிழல் தராது. இதன் இலை பார்பதற்கு புளியிலைகளைப் போன்று சிறிதாக இருக்கும்.  வாத நாராயண மரம் நிறைய மருத்துவ குணம் கொண்டது. இரு சிறகான சிறு இலைகளையுடைய கூட்டிலை 10-14 ஜதைகளாகவும் உச்சுயில் பகட்டான பெரிய பூக்களையும் தட்டையான காய்களையும் உடைய வெளிர் மஞ்சள் சிவப்பு நிறமுடைய மரம். மே, ஜூன் மாதங்களில் காய்கள் விடும்.

## மேற்கோள்கள்

பகுப்பு:மரங்கள்
பகுப்பு:மூலிகைகள் தொடர்பான குறுங்கட்டுரைகள்
பகுப்பு:தமிழ்நாட்டின் தாவரங்கள்
ஏப்ரல் 2005

*ஏப்ரல் 22:
**ஆசியாவில் 1930 மற்றும் 1940களில் ஜப்பான் செய்த இராணுவ கொடூரங்களுக்கு அந்த நாடு மீண்டும் மன்னிப்பு கோரியுள்ளது.(பிபிசி)
**நேபாளத்தில் 61 அரசியல் கைதிகள் விடுவிப்பு. (பிபிசி) 
*ஏப்ரல் 21:
**ஸ்பெயினில் ஓரே பாலினத்திருமணங்களுக்கு சட்டபூர்வமான அங்கீகாரம். (ராய்ட்டர்ஸ்) 
*ஏப்ரல் 20:
**ஜப்பானில் 5.9 ரிக்டர் அளவு உள்ள நிலநடுக்கம் ஏற்பட்டது. (ராய்டர்ஸ்) 
*ஏப்ரல் 19:
**புதிய போப்பாண்டவராக ஜெர்மனியைச் சேர்ந்த ஜோசப் ரட்ஸிங்கர் தேர்வு செய்யப்பட்டார். (பிபிசி)
*ஏப்ரல் 18:
**அண்டார்டிக்காவில் பனிக்கோளங்கள் மோதல் (இஎஸ்ஏ) 
*ஏப்ரல் 17:
**பழங்கால கிரேக்க மற்றும் ரோமானிய இலக்கியங்கள் கண்டுபிடிப்பு. (தி இண்டிபெண்டன்ட்) 
*ஏப்ரல் 16:
**நஜிப் மிகடி லெபனானின் புதிய பிரதமராகிறார், (ராய்டர்ஸ்) 
*ஏப்ரல் 15:
**உணவுக்கு எண்ணெய் திட்டம் ஒழுங்காக நடைபெறுவதற்கான முழு பொறுப்பையும் ஏற்றுக்கொள்ளவில்லையயென, அமெரிக்கா மற்றும் பிரிட்டன் மீது, ஐ.நா பொதுச்செயலாளர் கோபி அன்னான் குற்றம் சாட்டினார். (பிபிசி)(கேன்பரா)
*ஏப்ரல் 14:
**அங்கோலாவில், மார்பர்க் வைரஸ் தொற்றியதில் 210 பேர் பலி.(ராய்டர்ஸ்)  (சி.என்.என்)
*ஏப்ரல் 13:
**லெபனான் பிரதமர் ஒமர் கராமி ராஜினாமா(பிபிசி)
**ஈராக்கில் 9 காவல் துறையினர் குண்டுவெடிப்பில் பலி (பிபிசி)
**சீனா - ஜப்பான் பதற்ற நிலை அதிகரிப்பு (பிபிசி)
**வங்காளதேசம் தொழிற்சாலை இடிபாடுகளில் சிக்கி 30 பேர் பலி (தி ஹிண்டு) 
*ஏப்ரல் 12:
**ஆன்ட்ரஸ் அன்சிப் எஸ்டோனியாவின் அடுத்த பிரதமர் (பிபிசி)
*ஏப்ரல் 11:
**மக்கள் சீனக்குடியரசில் ஜப்பான் எதிர்ப்பு நடவடிக்கைகள். (விக்கிநியூஸ்)
*ஏப்ரல் 10:
**மக்கள் சீனக்குடியரசின் தலைவர் வென் ஜியாபோ,உயர் தொழில்நுட்பத் துறைகளில் இந்தியாவுக்கும் சீனாவுக்கும் இடையேயான ஒத்திழைப்பை வலியுறுத்தினார். (ஏபிசி செய்திகள்)
*ஏப்ரல் 9:
**இங்கிலாந்து நாட்டு இளவரசர் சார்ல்ஸ், கமீலா பார்க்கர் பௌல்சை மணந்தார். (பிபிசி) (பிபிசி)
*ஏப்ரல் 8:
**திருத்தந்தை இரண்டாம் அருள் சின்னப்பர் இறுதிச்சடங்கு நடைபெற்றது. (பிபிசி)

பகுப்பு:2005 செய்திகள்
மின் விலாங்குமீன்

**மின் விலாங்கு மீன்** (*Electric eel*) தென் அமெரிக்காவைச் சேர்ந்த மின்னாற்றல் மீனாகும். விலாங்கு என்று பெயர் இருப்பினும் இது விலாங்கு மீன் அல்ல; மாறாக இது ஒரு கத்திமீனாகும்.

மின் விலாங்கு மீன், எதிரிகளிடம் இருந்து தன்னைத் தற்காத்துக் கொள்வதற்காகவும் பிற உயிர்களை வேட்டையாடுவாதற்காகவும், 500 வோல்ட்டு மின்னழுத்தம், 1 ஆம்பியர் மின்னோட்டம் (500 வாட்) திறனுள்ள மின் அதிர்வுகளை உற்பத்தி செய்யவல்லது. மின்னழுத்தம் உச்சமாக 650 வோல்ட்டு வரை செல்லக்கூடும். இம்மீன், தென் அமெரிக்க நீர்நிலைப் பகுதிகளில் காணப்படும் முக்கிய கொன்றுண்ணி ஆகும். இது அமேசான் மற்றும் ஓரினோகோ (Orinoco) ஆற்றுப் படுகைகளிலும் அதனைச்சுற்றி உள்ள பகுதிகளிலும் காணப்படுகிறது. 2.5 மீட்டர் நீளமும் 20 கிலோகிராம் எடையும் கொண்டதாக இவை வளர வல்லவை என்றாலும், 1 மீட்டர் நீளமுள்ள இவ்வகை மீன்களை பொதுவாக காணலாம்.

## வாழ்வியல் முறை
### வாழ்விடம்
அமேசான் மற்றும் ஒரினோகோ ஆகிய நன்னீர் ஆற்றுப் படுகைகளில் மின் விலாங்கு மீன்கள் வாழ்கின்றன. மேலும் வெள்ளம், சதுப்பு நிலம், சிற்றோடைகள், சிற்றாறுகள் மற்றும் கடலோர சமவெளி ஆகிய பகுதிகளிலும் காணப்படுகின்றன. இவை பெரும்பாலும் சேற்றின் அடிப்பகுதியில் உள்ள கலக்கமற்ற அல்லது தேங்கிய நீரில் வாழ்கின்றன.

### உணவு முறை
மின் விலாங்கு மீன்கள் முதுகெலும்பற்ற உயிரிகளை உண்டு வாழ்பவையாக இருப்பினும் அவற்றில் வயது முதிர்ந்த விலாங்குகள், சிறு மீன்கள் மற்றும் எலி போன்ற பாலூட்டிகளையும் உண்ணும். இளம் மின் விலாங்குகள் முதுகெலும்பற்ற இறால் மற்றும் நண்டுகள் போன்றவற்றை உண்டு வாழ்கின்றன.

### இனப்பெருக்கம்
மின் விலாங்கு மீன்கள் வினோதமான இனபெபருக்க முறையைக் கொண்டுள்ளன. வறண்ட பருவத்தில் ஆண் மீன் தன் உமிழ்நீரைக் கொண்டு ஒரு கூடு கட்டும். அதில் பெண் மீன் முட்டையிடும். ஒரு கூட்டில் அதிகபட்சம் 3000 மீன் குஞ்சுகள் வரை பொரிகின்றன. பெண் மீன்களை விட ஆண் மீன்கள் அளவில் பெரியவையாக வளர்கின்றன.

## மேலும் பார்க்க
* மீன் வகைகள் பட்டியல்

## மேற்கோள்கள்

பகுப்பு:மீன்கள்
லக்சுமன் கதிர்காமர்

**லக்சுமன் கதிர்காமர்** இலங்கையின் முன்னாள் அரசியல்வாதியும் வெளிநாட்டமைச்சருமாவார். 13 ஆகஸ்ட் 2005 அன்று கொழும்பில் உள்ள அவரது இல்லத்தில் சுட்டுக் கொல்லப்பட்டார். இக்கொலையை விடுதலைப் புலிகள் அமைப்பினர் செய்ததாக அரசு குற்றஞ்சாட்டியது.

## தொடக்க வாழ்க்கை
கதிர்காமர் மானிப்பாயை சொந்த இடமாகக் கொண்ட சாமுவேல் கதிர்காமருக்கும் பரிமளம் கதிர்காமருக்கும் ஆறாவதும் கடைசி பிள்ளையாக கண்டியில் 1932 ஏப்ரல் 12 ஆம் நாள் பிறந்தார். பள்ளிக் கல்வியை கண்டி புனித திரித்துவக் கல்லூரியில் பயின்ற கதிகாமர் கல்லூரி துடுப்பாட்ட அணியின் தலைவராகவும் கல்லூரி ரக்பி அணியினதும் அங்கத்தராக இருந்தார். கல்லூரி தடகள விளையாட்டுக்களிலும் பங்குபற்றி வந்தார். 1950 ஆம் ஆண்டின் கல்லூரியின் சிறந்த மாணவருக்கான *ரைட் தங்கப்பதக்கத்தை* கதிர்காமர் வென்றார்.

சட்டக் கல்வியை இலங்கைப் பல்கலைக்கழகத்தில் மேற்கொண்டார். இலங்கைப் பல்கலைக்கழகத்தின் துடுப்பாட்ட அணியிலும் இவர் இடம்பிடித்திருந்தார். பட்டப்படிப்பின் பின் இலங்கை நீதவானின் செயலாளராக பணியாற்றினார். பின்னர் இங்கிலாந்து சென்ற கதிர்காமர் *இன்னர் டெம்பள்* (Inner Temple) வழையாக சட்டத்தரணியாக பதவியேற்றார். அதே வேலை ஆக்ஸ்போர்டு பல்கலைக்கழகத்தின் பாலியோல் கல்லூரியிலும் இணைந்துக் கொண்டார். இதன் போதும் துடுப்பாட்ட அணியில் இடம்பெற்றிருந்த கதிர்காமர் ஆக்சுபோடு பல்கலையின் மாணவர் ஒன்றிய தலைவராகத் தேர்வு செய்யப்பட்டார்.

## வாழ்க்கை சுருக்கம்
* (1955) - சட்டப் படிப்பு பட்டம் - கொழும்பு பல்கலைக்கழகம்
* (????) - ஆங்கில இலக்கிய பட்டம் - ஆக்ஸ்போர்டு பல்கலைக்கழகம்
* (சித்திரை 1994-மார்கழி 2001) - இலங்கை வெளி விவகார அமைச்சர்
* (சித்திரை 2004-புரட்டாதி 2005) - இலங்கை வெளி விவகார அமைச்சர்
* (புரட்டாதி 13, 2005) - சுட்டுக் கொலை

## மேற்கோள்கள்




## வெளி இணைப்புகள்
* கதிர்காமர் படுகொலைபி.பி.சி செய்தி
* Sri Lankan Foreign Minister Lakshman Kadirgamar - Tamil Net
* Sri Lanka's Lakshman Kadirgamar Dies at 73 - AP 
* கதிர்காமரின் இராஜதந்திரம் சாதித்தது என்ன? - Eelampage 
* Death of a master diplomat - The Hindu 
* Lakshman Kadirgamar - Effective Sri Lankan Foreign Minister - The Independent 
* சிங்கள தேசத்தின் நம்பிக்கை நட்சத்திரமாக திகழ்ந்த லக்ஸ்மன் கதிர்காமர்-தமிழ்நாதம் 

 
 

 
 

பகுப்பு:இலங்கை அரசியல்வாதிகள்
பகுப்பு:1932 பிறப்புகள்
பகுப்பு:2005 இறப்புகள்
பகுப்பு:இலங்கையில் கொலை செய்யப்பட்ட அரசியல்வாதிகள்
பகுப்பு:இலங்கையின் வெளியுறவுத்துறை அமைச்சர்கள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கை சுதந்திரக் கட்சி அரசியல்வாதிகள்
பகுப்பு:இலங்கை கிறித்தவர்கள்
பகுப்பு:இலங்கைத் தமிழ் வழக்கறிஞர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:கண்டி மாவட்ட நபர்கள்
பகுப்பு:யாழ்ப்பாண மாவட்ட மக்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பொங்கல் (உணவு)

**பொங்கல்** (*Pongal*) என்பது தென்னிந்தியாவில் அரிசி கொண்டு செய்யப்படும் உணவு வகையாகும். பொங்கல் உணவு சர்க்கரைப் பொங்கல், வெண் பொங்கல், மிளகுப் பொங்கல் எனப் பல வகைப்படும். மிளகுப் பொங்கல் காலை உணவாகவும், சர்க்கரைப் பொங்கல் இனிப்பாகவும் உண்ணப்படுகிறது. வெண் பொங்கல், பொங்கல் பண்டிகையின் போது பால், புது அரிசியைக் கொண்டு பொங்கப்படுகிறது.

இது தமிழர்களின் பாரம்பரிய உணவு வகைகளில் ஒன்று ஆகும். இதில் பல்வேறு சத்துகள் அடங்கி இருக்கின்றன.

பொங்கல் பண்டிகையின் போது வழமையாக எல்லா உழவர் இல்லங்களிலும் அறுவடையில் வந்த புது அரிசியைக் கொண்டு சர்க்கரைப் பொங்கல் பொங்கப்படுகிறது.

உலையில் உள்ள நீரைப் பொங்கவிட்டுப் பொங்கல் செய்யப்படுவதால், *பொங்கல்* என்பதை ஆகு பெயராகவும் கருதலாம்.

## மேற்கோள்கள்

## வெளி இணைப்புகள்

* வெண் பொங்கல் செய்ய வழிகாட்டி
* சர்க்கரைப் பொங்கல் செய்ய வழிகாட்டி
* Pongal Recipe Jan. 2006

பகுப்பு:தமிழ்ப் பொங்கல்
பகுப்பு:உணவுகள்
பகுப்பு:தமிழர் சமையல்
கரம்பொன்

**கரம்பொன்** (*Karampon*) இலங்கையின் யாழ்ப்பாண மாவட்டத்தின் தெற்கே உள்ள லைடன் தீவில் உள்ள ஒரு கிராமம் ஆகும். இது தீவுப்பகுதி வடக்கு பிரதேச செயலாளர் பிரிவின் கரம்பொன் கிழக்கு, கரம்பொன் தென்கிழக்கு, கரம்பொன் மேற்கு ஆகிய கிராம அலுவலர் பிரிவுகளைச் சேர்ந்தது. இதன் வடக்கே ஊர்காவற்துறையும், வடமேற்கே பருத்தியடைப்பும், மேற்கே இந்தியப் பெருங்கடலும், தெற்கே சுருவிலும், கிழக்கே நாரந்தனையும் அமைந்துள்ளன.

## வழிபாட்டிடங்கள்
அவற்றுள் சில:
* கரம்பொன் கிழக்கு வட்டுவில் முருகமூர்த்தி கோவில்
* மேலைக்கரம்பொன் முருகமூர்த்தி கோவில்
* கணபதீஸ்வரம் சிவன் கோவில்
* ஒழுவில் ஞானவைரவர் ஆலயம்
* கரம்பொன் மேற்கு கண்ணகி அம்மன் ஆலயம்
* கரம்பொன் கிழக்கு காளி புவனேஸ்வரி அம்மாள் ஆலயம்
* கரம்பொன் சீரடி சாய்பாபா ஆலயம்
* கரம்பொன் புனித செபஸ்தியார் ஆலயம்
* கரம்பொன் புனித வேளாங்கன்னி ஆலயம்
* மெலிஞ்சிமுனை கிறிஸ்து அரசர் ஆலயம்

## பாடசாலைகள்
அவற்றுள் சில:
* கரம்பொன் சண்முகநாத மகா வித்தியாலயம்
* கரம்பொன் சிறிய புஷ்ப மகளிர் மகா வித்தியாலயம்
* கரம்பொன் சிவகுருநாத வித்தியாலயம்

## கரம்பொனைச் சேர்ந்தவர்கள்
*தனிநாயகம் அடிகள், தமிழறிஞர்
*அல்பிரட் தம்பிஐயா, தொழிலதிபர், அரசியல்வாதி
*பஸ்தியாம்பிள்ளை தியோகுப்பிள்ளை, முன்னாள் யாழ்ப்பாண ஆயர்
*வி. நவரத்தினம், அரசியல்வாதி
*எஸ். புண்ணியமூர்த்தி, வானொலி அறிவிப்பாளர்
*நீ. வ. அந்தோனி, அண்ணாவியார்
* காவலூர் ராசதுரை
* ஜஸ்ரின் ஞானப்பிரகாசம்
* சேவியர் தனிநாயகம்
* எஸ். ஏ. டேவிட்
* சோ. சிவபாதசுந்தரம்
* மகாதேவ சுவாமிகள்

## மேற்கோள் நூல்கள்

* கா. சிவத்தம்பி, *யாழ்ப்பாணம்: சமூகம், பண்பாடு, கருத்துநிலை*, குமரன் புத்தக நிலையம்,கொழும்பு,(2000).
* சதாசிவம் சேவியர், *சப்த தீவு*, ஏசியன் அச்சகம், சென்னை, (1997).
* செந்தி செல்லையா (தொகுப்பு.), *பிறந்த மண்ணில் பெற்ற சுகந்தம்*, மணிமோகலை பிரசுரம்,சென்னை, (2001).
* சு. சிவநாயகமூர்த்தி, *நெடுந்தீவு மக்களும் வரலாறும்*, ரொறன்ரோ, கனடா (2003).
* இ. பாலசுந்தரம், *இடப்பெயர் ஆய்வு, யாழ்ப்பாண மாவட்டம்* தமிழர் செந்தாமரை, ரொறன்ரோ: (2002).

## வெளி இணைப்புகள்
* World:Sri Lanka:North Eastern Province:Karampan

## மேற்கோள்கள்

பகுப்பு:வேலணைத் தீவு
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
ஓ கனடா

**"ஓ கனடா"** கனடாவின் தேசிய கீதம் ஆகும். இந்த கீதத்தின் முதல் ஆக்கம் பிரெஞ்சு மொழியில் சர் அடொல்ப் பேஸில் ரூத்தீயே (Sir Adolphe Basile Routhier) என்பவரால் எழுதப்பட்டது. தற்போதைய ஆங்கில மொழியாக்கம் ரொபேற் ஸ்ரான்லி வியர் ( Robert Stanley Weir) என்பவரால் 1908ம் ஆண்டு எழுதப்பட்டது. தமிழ் மொழி ஆக்கம் கவிஞர் கந்தவனம் என்பவரால் எழுதப்பட்டது.

## தமிழ் மொழியாக்கம்

*ஓ கனடா! எங்கள் வீடும் நாடும் நீ!*
:*உந்தன் மைந்தர்கள்*

*உண்மை தேச பக்தர்கள்!*
:*நேரிய வடக்காய், வலுவாய், இயல்பாய்*

*நீ எழல் கண்டு (உ)வப்போம்!*
:*எங்கும் உள்ள நாம், ஓ கனடா*

*நின்னைப் போற்றி அணிவகுத்தோம்!*
:*எம்நிலப் புகழை, சுதந்திரத்தை*

*என்றும் இறைவன் காத்திடுக!*

*ஓ கனடா, நாம் நின்னைப் போற்றி*

:*அணிவகுத்தோம்!*

*ஓ கனடா, நாம் நின்னைப் போற்றி* 
:*அணிவகுத்தோம்!*

## ஆங்கில மொழியாக்கம்

: *O Canada! Our home and native land!*
: *True patriot love in all thy sons command.*
: *With glowing hearts we see thee rise,*
: *The True North strong and free!*
: *From far and wide, O Canada,* 
: *We stand on guard for thee.*
: *God keep our land glorious and free!*
: *O Canada, we stand on guard for thee.*
: *O Canada, we stand on guard for thee.*

## பிரெஞ்சு மொழியாக்கம்



*Ô Canada ! Terre de nos aïeux,*
*Ton front est ceint de fleurons glorieux !*
*Car ton bras sait porter l'épée,*
*Il sait porter la croix;*
*Ton histoire est une épopée*
*Des plus brillants exploits.*
*Et ta valeur de foi trempée*
*Protégera nos foyers et nos droits*;
*Protégera nos foyers et nos droits.*

**Gloss of the French lyrics:**
O Canada! Home of our ancestors,
Your brow is wreathed with glorious garlands!
Just as your arm knows how to wield the sword,
It also knows how to bear the cross;
Your history is an epic
Of the most brilliant feats.
And your valour steeped in faith
Will protect our homes and our rights;
Will protect our homes and our rights. 


## இனுக்ரிருற் மொழி ஆக்கம்

:*Uu Kanata! nangmini nunavut!*
:*Piqujatii nalattiaqpavut.*
:*Angiglivalliajuti,*
:*Sanngijulutillu.*
:*Nangiqpugu, Uu Kanata,*
:*Mianiripluti.*
:*Uu Kanata! nunatsia!*
:*Nangiqpugu mianiripluti,*
:*Uu Kanata, salagijauquna!*

## மேற்கோள்கள்

பகுப்பு:கனடாவில் இசை
கனடா
மத்தளம்

இந்தியாவின் மத்தள இசைக்கருவிகளில் புகழ் பெற்றது தோலக் எனப்படும் **மத்தளம்**. நடுவில் பருமனாகவும் விளிம்பில் சிறியதாகவும் இருக்கும் உருளை வடிவத் தோற்றம் கொண்டது இந்த மத்தளம் ஆகும். பலகையால் செய்யப்பட்ட தோலக்கில் இருக்கும் இரண்டு வளையங்கள் மேலும் தோல் இழுத்து கட்டப்பட்டிருக்கும். மத்தளத்தின் சுருதியை மாற்ற இரண்டு மத்தளத் தலைகளை (drumheads) இணைக்கும் கயிறை மாற்றி அமைக்க வேண்டும். இக்கருவி இரண்டு கைகளால் இசைக்கப்படுகிறது.

• இனிமையாதல் மதங்கம் எனும் சொல் "மிருதங்கம்' என வடமொழியில் மாறி அமைந்தது.

## மத்தளம்  பற்றிய இசைத் துறைச் சொற்கள்
டேக்கா, பரண், மீட்டுச் சொல், நடை, திஸ்ரம், சதுஸ்ரம், கண்டம், மிஸ்ரம், சங்கீரணம், கதி, அறுதி, தீர்மானம், முத்தாய்ப்பு கோவை, மோரா 

• இது மென்மை ஒலியது. "தாழ் குரல் தண்ணுமை' என்கிறது சிலப்பதிகாரம்.
 
## மத்தளத்தின் காலம்
அடியார்க்கு நல்லாரின் காலம் 1137-க்கு பிற்பட்டது.

• தமிழிலக்கிய வரலாறு 12-ம் நூற்றாண்டு, நல்லாரின் காலத்துக்கு முந்தியே, மத்தளம் வழங்கியது.
 
• "சீர்மிகு மத்தளம்', "உத்தம மத்தளம்' என்றெல்லாம் முன்னவர் பாராட்டுப் பெற்றுச் சிறந்தது.
 
• மத்தளமே மிருதங்கம். மத்தளத்திற்கு வேறொரு பெயர் மதங்கம், மதுங்குதல் என்பதாகும்.
 
## மேற்கோள்கள்

## இவற்றையும் காணவும்
* சைவத் திருமுறைகளில் குறிப்பிடப்படும் இசைக்கருவிகள்
* மிருதங்கம்

பகுப்பு:தாள இசைக்கருவிகள்
பகுப்பு:தோற் கருவிகள்
பகுப்பு:இந்திய இசைக்கருவிகள்
பாண்டியர் காலக் கட்டிடக்கலை

12 ஆம் நூற்றாண்டுத் தொடக்கம் முதல் 14 ஆம் நூற்றாண்டின் நடுப்பகுதிவரை தமிழ் நாட்டில் பலம் பெற்றிருந்த பிற்காலப் பாண்டியர் ஆட்சிக் காலத்தில் வளர்ந்த கட்டிடக்கலைப் பாணி **பாண்டியர் காலக் கட்டிடக்கலை** என்று குறிப்பிடப்படுகிறது. 

சோழர் காலத்தைப் போல பாண்டியர் காலம் கட்டிடக்கலைத் துறையில் குறிப்பிடத்தக்க சாதனைகளைப் புரிந்ததாகச் சொல்ல முடியாது. எனினும் திராவிடக் கட்டிடக்கலையில் ஏற்பட்ட சில புதிய மாற்றங்களுக்கான அடிப்படைகளை இக்காலக் கட்டிடங்களிற் காண முடியும். பாண்டியர் காலத்துக்கு முற்பட்ட வட இந்தியக் கோயில்களிலும், தென்னிந்தியாவில் பல்லவர், சோழர் காலக் கோயில்களிலும் சிற்பிகளின் அடிப்படைக் கவனம் கோயிலின் கருவறைக்கு மேல் அமைந்த *விமானம்* அல்லது *[[சிகரம்]]* என்று அழைக்கப்பட்ட அமைப்பின் மீதே இருந்தது. இதுவே கோயில்களின் மிக உயரமான அமைப்பாகவும் இருந்தது. சோழர் காலத்தில் தஞ்சாவூர் பிருஹதீஸ்வரர் கோயில், கங்கை கொண்ட சோழபுரம் கோயில் முதலியவை மிகப்பெரிய விமானங்களை உடையவையாக அமைக்கப்பட்டன. பாண்டியர் காலத்தில் இம் முறையில் மாற்றம் ஏற்படத் தொடங்கியது. சிகரம் அதன் கட்டிடக்கலை முக்கியத்துவத்தை இழக்கத் தொடங்கியது. பழைய கோவில்களைச் சுற்றிப் புதிய வளர்ச்சிகள் ஏற்படத் தொடங்கின. கோயில்களைச் சுற்றி உயர்ந்த சுற்று மதில்கள் அமைக்கப்பட்டுக் கோபுரங்களுடன் கூடிய நுழைவாயில்களும் அமைக்கப்பட்டன. படிப்படியாக இக் கோபுரங்கள் கோயில்களின் முக்கியத்துவம் வாய்ந்த அமைப்புக்களாக ஆயின.
## இவற்றையும் பார்க்கவும்
* நாகரா கோயில் கட்டிடக்கலை
* போசளர் கட்டிடக்கலை
* திராவிடக் கட்டிடக்கலை
* சோழர் காலக் கட்டிடக்கலை
* விஜயநகரக் கட்டிடக்கலை

பகுப்பு:கட்டிடக்கலை
பகுப்பு:இந்துக் கோயில் கட்டிடக்கலை
அமெரிக்கா

**அமெரிக்கா 4ஜி  சிக்னலை பயன்படுத்தவென்டாம் 4ஜி கண் .அமெரிக்கா** என்னும் பெயரில் உள்ள விக்கிப்பீடியா கட்டுரைகள்:
* அமெரிக்காக்கள், கண்டம்
** வட அமெரிக்கா துணைக் கண்டம்
** தென் அமெரிக்கா துணைக் கண்டம்
** நடு அமெரிக்கா 
* மெசோ-அமெரிக்கா, இடையமெரிக்கப் பண்பாட்டுப் பகுதி
* ஐக்கிய அமெரிக்கா, நாடு
* இலத்தீன் அமெரிக்கா, அமெரிக்க கண்டங்களில் உள்ள ரோமானிய மொழிகள் வழக்கத்தில் இருக்கும் பகுதிகளை குறிப்பதாகும்
வட அமெரிக்கா

thumbnail|வட அமெரிக்கா அமைவிடம்
**வட அமெரிக்கா** ஒரு கண்டமாகும். கனடா, ஐக்கிய அமெரிக்கா, மெக்சிகோ, கியூபா ஆகியவை இந்த கண்டத்தில் உள்ள நாடுகளுள் சில.
இக்கண்டமானது வடக்கே ஆர்க்டிக் பெருங்கடலாலும் கிழக்கே வட அட்லாண்டிக் பெருங்கடலாலும் மேற்கே பெருங்கடலாலும் தெற்கே கரிபியன் கடலாலும் சூழப்பட்டுள்ளது. இது பரப்பளவில் மூன்றாவது பெரிய கண்டமாகும். மக்கள் தொகை அடிப்படையில் நான்காவது பெரிய கண்டமாகும். இதன் பரப்பளவு 24,230,000 சதுர கிலோ மீட்டர்களாகும். 2001-ம் ஆண்டு கணக்கெடுப்பின் படி இதன் மக்கள்தொகை 454,225,000.

## மக்கள்

## பொருளாதாரம்

## நாடுகள், பிரதேசங்கள், மற்றும் சார்புகள்

கீழே வட அமெரிக்க நாடுகள் மற்றும் பிரதேசங்களைக் கொண்ட ஒரு அட்டவணை மூன்று அடிப்படைப் பகுதிகளாகப் பிரிக்கப்பட்டுள்ளது.

## மேற்கோள்கள்

## குறிப்புகள்


பகுப்பு:கண்டங்கள்
விண்மீன் வலையமைப்பு

thumb|விண்மீன் வலையமைப்பு
thumb|விண்மீன் வலையமைப்பு
**விண்மீன் வலையமைப்பு** (*star network*) இன்று கணினி வலையமைப்பில் மிகவும் பரவலாகப் பாவிக்கப்பட்டு வரும் வலையமைப்பாகும். இது ஈதர்நெற் தொழில் நுட்பத்தில் பாவிக்கக்கூடியது. இவ்வகை வலையமைப்பில் ஒவ்வொரு கணினியும் நிலைமாற்றி (switch) அல்லது கூடுமையத்துடன் (ஹப், hub) இணைக்கப்பட்டிருக்கும். இதனால் ஏதாவது ஒரு மின்கம்பி (cable) அறுந்தாலும் மீதி வலையமைப்புத் தொடர்பு அறாமல் இருக்கும். வளைய வலையமைப்பும் (Ring network) உண்மையில் விண்மீன் வலையமப்பு போன்றே இணைக்கப்படும், பின்னர் மென்பொருள் ஊடாக வளைய வலையமைப்பு நடைமுறைப்படுத்தப்படும்.

விண்மீன் வலையமைப்பில் எல்லா வலையைப்பில் உள்ளனவும் நடு நிலையத்தில் இணைக்கபடுவதால் இவ்வகை இணைப்புகள் பழுதடைவதற்கான வாய்ப்புகள் குறைவாகும். பெருநகர் பரப்பு வலையமைப்புகள் விண்மீன் வலையமைப்பு முறையிலேயே இணைக்கப்படுகின்றது.

## நன்மைகள்
* **சிறந்த வினைத்திறன்**: இவ்வகையான வலையமைப்பு இணைப்பில் 3 கருவிகளும் 2 இணைப்பும் மாத்திரமே இணைக்கப்படுவதாலும் இதன் நடுப்பகுதியில் கூடுதல் வேலை இருந்தாலும் கூட அவை கையாளக்கூடியவையே. ஒருபகுதியில் உள்ள மிக அதிகமான வலையமைப்புப் பயன்பாடு வலையமைப்பில் உள்ள ஏனைய கருவிகளைப் பாதிக்காது.
* **கருவிகளைப் பிரித்தல்**: ஒவ்வொரு கருவியும் வலையமைப்பில் தனியே நிலைமாற்றியுடனோ அல்லது கூடுமையத்துடனோ (ஹப் உடனோ) இணைக்கப்படுவதால் தனித்தனியாக தவறுகள் ஏற்படுவதற்கான வாய்ப்புகள் குறைவே.
* எல்லா கருவிகளுமே கூடுமையத்துடன் (ஹப் அல்லது சுவிச்சுடன்) இணைக்கப்படுவதால் கூடுமையத்தை மேம்படுத்துவதன் மூலம் வலையமைப்பை மேம்படுத்தலாம்.
* **இலகுத்தன்மை**: இத்தொழில்நுட்பமானது இலகுவாக விளங்கக்கூடியதாக இருப்பதால் இதை உருவாக்கி பராமரிப்பது இலகுவாகும். பழுது ஏற்பட்டாலும் இலகுவாக பிழையை அடையாளம் காணக்கூடியதாக இருக்கும்.

## தீமைகள்
* வலையமைப்பில் உள்ள எல்லா கருவிகளுமே கூடுமையத்துடன் இணைக்கப்படுவதால் கூடுமையம் பழுதடைந்தால் முழு வலையமைப்பும் பயன்படுத்த முடியாததாகிவிடும்.
*கம்பிகளின் எண்ணிக்கை மற்றும் நீளம் காரணமாக ஒவ்வொரு தொகுதியையும் மைய மையத்திற்கு கம்பி செய்யத் தேவைப்படும். செலவு அதிகமாகும்.

## மேற்கோள்கள்

பகுப்பு:கணினிப் பிணையமாக்கம்
ஆப்பிரிக்கா

thumb|ஆப்பிரிக்கா கண்டம்

**ஆப்பிரிக்கா கண்டம்** உலகின் இரண்டாவது மிகப்பெரிய மற்றும் அதிக மக்கள் தொகை கொண்ட கண்டம் ஆகும். இக்கண்டத்தின் 54 நாடுகளில் மொத்தம் 80 கோடிக்கும் அதிகமான மக்கள் வசிக்கின்றனர்.

## ஆப்பிரிக்க கண்டத்திலுள்ள நாடுகளின் பட்டியல்

அல்ஜீரியா ஆப்பிரிக்காவின் மிகப்பெரிய நாடும் சிஷெல்ஸ் மிகச்சிறிய நாடும் ஆகும்.
### கிழக்கு ஆப்பிரிக்கா
* புருண்டி
* கென்யா
* ருவாண்டா
* மொசாம்பிக்
* தான்சானியா
* உகாண்டா
...

### மேற்கு ஆப்பிரிக்கா
* நைகர்
* செனகல்
* நைஜீரியா
* காம்பியா
* கானா
...
### வடக்கு ஆப்பிரிக்கா
* அல்ஜீரியா
* எகிப்து
* லிபியா
* மொராக்கோ
* சூடான்
* துனிசியா
* மேற்கு சகாரா
...
### மத்திய ஆப்பிரிக்கா
* அங்கோலா
* கேமரூன்
* மத்திய ஆப்பிரிக்க குடியரசு
* காங்கோ
...
### தெற்கு ஆப்பிரிக்கா

* தென்னாப்பிரிக்கா
* ஜிம்பாப்வே
* ஜாம்பியா
* நமீபியா
* அங்கோலா
* மொசாம்பிக்
....

## ஆதாரங்கள்


## இவற்றையும் பார்க்கவும்
* ஆபிரிக்க ஒன்றியம்

*
பகுப்பு:கண்டங்கள்
காலக்கோடுகளின் பட்டியல்

*இலங்கை இனப்பிரச்சினை காலக்கோடு
*தொழில்நுட்ப வரலாறு காலக் கோடு
*இந்து சமய கருத்துரு பரிமாண காலக் கோடு
*உலக வரலாற்றுக் காலக்கோடு
*இலங்கை வரலாற்றுக் காலக்கோடு
*இந்திய வரலாற்று காலக் கோடு
*சீன வரலாற்றுக் காலக்கோடு
*ஆபிரிக்க வரலாற்றுக் காலக்கோடு
*கனடா வரலாற்றுக் காலக்கோடு
*எருசலேம் - முக்கிய வரலாற்று நிகழ்வுகள்

பகுப்பு:காலக்கோடுகள்
கிளித்தட்டு

thumb|right|150px|கிளித்தட்டு
**கிளித்தட்டு** அல்லது **தாச்சி** இலங்கையில் தமிழீழத்திலும், ஈழத்தமிழர்கள் வாழும் பல்வேறு உலக நாடுகளிலும், இந்தியாவில் கேரளாவிலும் பரவலாக விளையாடப்படும் விளையாட்டாகும். இது உடலுக்கு நல்ல பயன் தரும் விளையாட்டாகும்.

## தோற்றம்
வயல் நிலங்களில் விளையும் பயிரைக் கொத்திச் செல்ல வரும் கிளிகளை கூட்டமாய் நின்று உழவர் துரத்தும் வழமையினின்று கிளித்தட்டு தோன்றியது என்கிறார் தேவநேயப் பாவாணர்.
## போட்டி விதிமுறைகள்

மைதானத்தை முதலில் ஒரு போக்கு பெட்டிகளாக பிரித்து, பின்னர் நடுவே ஒரு கோடு போட்டு கொள்ளப்படும். படத்தை பார்க்கவும். எத்தனை ஒரு போக்கு பெட்டிகள் என்noபது விளையாட்டு குழு உறுப்பினர்களின் எண்ணிக்கையை பொறுத்தது. குறைந்தது ஒரு குழுவுக்கு 3 உறுப்பினர்களாவது வேண்டும். 

யார் நாணய சுண்டலில் தோற்கின்றார்களோ அவர்கள் மறிப்பார்கள், மற்ற குழு புகுவார்கள். மறிக்கும் அணியினர் முதலாம் கோட்டையும், கடைசி கோட்டையும் தவிர மற்றக் கோடுகளில் நிற்பார்கள். மிகுதியான மறிக்கும் அணியை சேர்ந்தவர் கிளி என்று அழைக்கப்பட்டு, எந்த கோடுகளாலும் செல்ல வல்லவர். கிளியால் தொடப்பட்டால் புகும் குழு உறுப்பினர் ஆட்டமிழப்பார்.

முதலில் கிளி ஒரு தொங்கலிலும், புகுபவர்கள் ஒரு தொங்கலும் நிற்பார்கள். கிளி கூவிக்கொண்டு முன்னோக்கி வருவார். கிளி கூவியவுடன் புகுபவர்கள் உச்சி, தெண்டி அடுத்த எல்லைக்கு செல்ல முயல வேண்டும். தாண்டும் பொழுது மறிப்பவரால் தொடப்பட்டால் தாண்டுபவர் ஆட்டமிழப்பார். தாண்டும்போது மட்டுமே மறுப்பவர் தட்ட முடியும், சும்மா அருகில் நிற்கும் பொழுதோ, உச்சும் பொழுதோ தட்ட முடியாது. ஆனால், கிளி எங்கும் சென்று யாரையும் எப்பொழுதும் தட்டலாம். அதாவது, எட்டியும் தட்டலாம்.

உச்சி, தப்பி எல்லைக்கு சென்றவர்கள் பழம் என்று கருதப்படுவர். வந்து கொண்டிப்பவர்கள் காய்கள். பழமானவர், மீண்டும் புகுந்த எல்லைக்கே சென்றால் தான் அந்த அணியினருக்கு ஒரு புள்ளி கிடைக்கும். ஆனால், மீண்டும் வரும் பொழுது, பழம் காய் உள்ள ஒரு பெட்டிக்கு போகவது அவ்வளவு நல்லதல்ல, காரணம், இருவருக்கும் உச்சுவதற்கு குறுகிய இடமே கிடைக்கும். மேலும், கிளி பூட்டு போட்டு தட்ட முயல்வார்.

எந்த அணி கூடிய புள்ளிகளைப் பெறுகின்றதோ அவர்களுக்கே வெற்றி. பலருடன் சேர்ந்து விளையாடும் பொழுது, இந்த விளையாட்டு மிகவும் வேகமாகவும், விறு விறுப்பாகவும் அமையும்.

## வேறு பெயர்கள்
thumb|444px|right|இதன் வேறு வகையான விளையாட்டில் பயன்படுத்தப்படும் அரங்கங்கள் - படம் 11 ஆடவர் விளையாடும் கிளித்தட்டு விளையாட்டு அரங்கம். படம் 12 சிறுவர்கள் விளையாடும் கிளித்தட்டு விளையாட்டு அரங்கம். அ-ஆ இணையர் உள்ளே உப்புக் கொடுத்து உப்பு வாங்குவதாக நடித்துக் கைகொடுக்கும் இடம். இ-ஈ, உ-ஊ, எ-ஏ பாத்திகளும் அவை
* கிளித்தட்டு
:குறிஞ்சி நிலத்தில் தட்டு என்பது பாத்தி. பாத்தியில் விளைந்த கதிர்களைத் தின்ன வரும் கிளிகளைத் தட்டி ஓட்டுவது போன்றதால் இதனைக் கிளித்தட்டு என்றர்.
* தண்ணீர் புரி
:வயல்களில் தண்ணீர் பாய்ச்சுவது போல இருப்பதால் இதனை மருதநில மக்கள் தண்ணீர் புரி என்பர்
* உப்பு விளையாட்டு
:கடல்நீர் உப்புப் பாத்தியில் பாய்வது போல இருப்பதால் நெய்தல்-நில மக்கள் இதனை உப்பு-விளையாட்டு என்பர்

## மேலும் பார்க்க
*தமிழர் விளையாட்டுகள் (அண்மைய காலம்)

## மேற்கோள்கள்


## வெளி இணைப்புகள்
* Thaychi 
* கிளித்தட்டு

பகுப்பு:தமிழர் விளையாட்டுகள்